
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/10/2026 8726010145 23. 02. 2026 JUDr. Richard Bureš ECLI:SK:OSPP:2026:8726010145.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku trestnýrozkaz: rozhodol: Obvinený A. B., nar. XX.XX.XXXX v C., trvale bytom D. E., B. XXX/XX, F. C., je vinný, že obvinený A. B. na presne nezistenom mieste v presne nezistenom čase, minimálne v období od dňa 18.03.2024 do 29.04.2024 uverejňoval na inzertnom portáli G. a taktiež na sociálnej sieti Facebook inzeráty, v ktorých ponúkal pod rozdielnymi, vymyslenými emailovými adresami a menami na predaj lístky na rôzne kultúrne podujatia a taktiež na predaj rôzne predmety, pričom následne po kontaktovaní rôznymi osobami so záujmom o kúpu týchto vstupeniek alebo predmetov formou emailu alebo správ, im poskytol číslo svojho bankového účtu IBAN: D. XXXX XXXX XXXX XXXX XXXX vedeného vo Všeobecnej úverovej banke, a.s., kam kupujúci mali a previedli danú finančnú čiastku za kúpu tejto vstupenky alebo tovaru, avšak obvinený aj po uhradení peňazí kupujúcimi za tieto vstupenky alebo tovary im ich neposlal a prestal s nimi komunikovať, týmto spôsobil minimálne pre poškodených: 1. H. I. škodu vo výške 110,- € za predaj jednej vstupenky zo dňa 11.04.2024 na koncert skupiny Ramstein, 2. J. C. B. škodu vo výške 230,- € za predaj kabelky K. L. zo dňa 03.04.2024, 3. I. I. I. škodu vo výške 140,- € za predaj šperku Petry Toth zo dňa 21.03.2024, 4. I. M. N. škodu vo výške 175,- € za predaj šperkov Petra Toth zo dňa 18.03.2024 a 19.03.2024, 5. H. I. D. škodu vo výške 380,- € za predaj šperkov Petra Toth a kabelky O. A. zo dňa 25.03.2024, 6. C. L. škodu vo výške 150,- € za predaj šperkov Petra Toth zo dňa 05.04.2024 7. H. P. C., K. škodu vo výške 150,- € za predaj šperkov Petra Toth zo dňa 03.04.2024 8. E. A. škodu vo výške 60,- € za predaj lístkov na koncert Iné Kafé a Horkýže Slíže zo dňa 27.03.2024 a ďalším doposiaľ nestotožneným osobám, čím tak spôsobil škodu spolu vo výške minimálne 1.395,- €, teda pokračujúcim konaním na škodu cudzieho majetku seba obohatil tým, že uviedol niekoho do omylu a spôsobil tak na cudzom majetku malú škodu a čin spáchal závažnejším spôsobom konania- na viacerých osobách, čím spáchal
pokračovací zločin podvodu podľa § 221 ods. 1, ods. 3 písm. c) Trestného zákona s poukazom na § 138 písm. j) Trestného zákona účinného od 6.8.2024 a za to mu u k l a d á : Podľa § 221 ods. 3 Trestného zákona s použitím § 36 písm. l) a § 38 ods. 2 Trestného zákona a podľa § 42 ods. 1 Trestného zákona s ú h r n n ý trest odňatia slobody v trvaní 3 (troch) rokov. Podľa § 49 ods. 1 písm. a) Trestného zákona výkon trestu podmienečne odkladá. Podľa § 50 ods. 1 Trestného zákona určuje skúšobnú dobu v trvaní 3 (troch) rokov. Podľa § 42 ods. 2 Trestného zákona z r u š u j e výrok o treste z rozsudku Okresného súdu Poprad č. k. 8T/27/2025-549 z 11.11.2025, ktorým bol uznaný vinným zo zločinu podvodu podľa § 221 ods. 1, ods. 3 písm. c) Trestného zákona účinného od 6.8.2024 a bol mu uložený trest odňatia slobody v trvaní 2 (dvoch) rokov, výkon ktorého mu bol podmienečne odložený s určením skúšobnej doby v trvaní 2 (dvoch) rokov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili svoj podklad. Podľa § 287 ods. 1 Trestného poriadku ukladá obvinenému zaplatiť poškodeným: 1. H. I., nar. X.XX.XXXX, bytom Q. XXX, O. škodu vo výške 110,- €, 2. J. C. B., nar. XX.X.XXXX, bytom C., D. XXX/X škodu vo výške 230,- €, 3. I. I. I., nar. XX.X.XXXX, bytom L., R. XXXX/XXX škodu vo výške 140,- €, 4. I. M. N., nar. XX.X.XXXX, bytom L. D., R. D. XXX škodu vo výške 175,- €, 5. H. I. D., nar. X.X.XXXX, bytom L., K. XXX/X škodu vo výške 380,- €, 6. C. L., nar. XX.XX.XXXX, bytom E. K. E., D. XXX/X škodu vo výške 150,- €, 7. H. P. C., K., nar. X.XX.XXXX, bytom C., M. XXX/X škodu vo výške 150,- €, 8. E. A., nar. X.X.XXXX, bytom D., C. XXX/XX škodu vo výške 60,- €. pokračujúcim konaním na škodu cudzieho majetku seba obohatil tým, že uviedol niekoho do omylu a spôsobil tak na cudzom majetku malú škodu a čin spáchal závažnejším spôsobom konania- na viacerých osobách, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie.
Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726010145.1 (dáta aktuálne k 12. 11. 2026). Záväzné je znenie zverejnené súdom.




